העברות מלאי עסקִי ע"י חברה בקשיים

סוגיה א':

הנתון:

סעיף 85 ל"פקודת מס הכנסה (נוסח חדש), התשכ"א-1961" [להלן - "הפקודה"] קובע, בין השאר, קביעה זו:

"..., יראו מלאי עסקי שהיה שייך לאותו עסק במקרים האמורים להלן כנמכר בסכום השווי:

(1)	מלאי עסקי השייך לעסק בעת שהופסק או שהועבר;

(2)	מלאי עסקי שהוצא או שהועבר מהעסק שלא כתמורה...".

הגדרת "סכום שווי", לפי הסעיף דלעיל, היא: 

"הסכום שאפשר היה לקבל תמורת המלאי העסקי ממוכר מרצון לקונה מרצון שהוא נקי מכל שעבוד הבא להבטיח חוב, משכנתא, או זכות אחרת הבאה להבטיח תשלום...;"

השאלה:

האם אפשר להעביר מלאי מעסק פרטי לחברה בפטור ממס הכנסה ?

סוגיה ב':

הנתון:

על חשבונית המס של ספקים נרשם נכס בבעלות החברה עד לפירעון החוב.

השאלה:

מה הוא שווי המלאי בהעברת מלאי מעסק עצמאי אל חברה, כאשר אותו האדם הוא המנהל, הן של העסק והן של החברה, בייחוד כאשר כנגד המלאי הזה עומדות התחייבויות גם לספקים וגם לבנק ?

סוגיה ג':

השאלה:

האם אפשר להעביר כמובא כאן: מהצד האחד - את המלאי אל החברה; ומהצד האחר - את ההתחייבויות ?

סוגיה ד':

הנתון:

על פי חוק החברות(*) החדש: יכול בעל מניות יחיד להקים "חברה בע"מ". ועוד על פי חוק החברות(*) החדש: אם נקלעת החברה למצב חירום, ואם היא חידלת פירעון - יש אפשרות להרמת מסך ולגבות את הדרוש מבעלי המניות. מכך יוצא, כאילו, שזו העברה מן האדם המסוים אל אותו האדם.

השאלה:

האם העברה מפרטי אל חברה, אשר התאגדה לפי חוק החברות החדש(*), נחשבת להעברה אל אחר ?

יניב גבריאל משיב:

תשובתי על פניית השואל מובאת, להלן, בכפיפות לעובדות הכלולות בפנייתו.

n

לסוגיה א'

מהיבטי מס הכנסה

"מלאי עסקי"(1), הנותר לאחר שמועברת הפעילות העסקית - רואים אותו כנמכר ב"סכום השווי" שלו(2), בעת שהועברה הפעילות העסקית.

כלומר: המלאי יחויב במס, אפילו הוא הועבר אל חברה שבשליטת בעל העסק.

מהיבטי מס ערך מוסף

"נכס", הנותר לאחר שמועברת הפעילות העסקית - רואים אותו כנמכר, במחיר השוק שלו, בתום שנתיים מהיום שבו הועברה הפעילות העסקית(3).

לסוגיה ב' ולסוגיה ג'

על פי רוב: "העברה" כאמור - פירושה העברת "ההון נטו" (הרכוש פחות ההתחייבויות), אשר בעסק, בתמורה לקבלת "הון מניות" בחברה.

כפועל יוצא מכך, ואם הסחורה ("חשבונית המס של הספקים") נכללה בספירת המלאי - יש לראות את הסחורה כנמכרת ב"סכום השווי" שלה(2), בעת שהועברה הפעילות העסקית.

לסוגיה ד'

משום שאפשר לייסד חברה פרטית, כאשר בה מצוי אך בעל מניות אחד, הרי אין עוד עילה "להרים את המסך" כאשר לחברה מספר חברים מופחת(4).

הפניות המשיב:

(1) סעיף 85(ג) לפקודת מס הכנסה (נוסח חדש), התשכ"א-1961 [להלן - "הפקודה"].

(2) סעיף 85(א)(1) לפקודה.

(3) סעיף 137א', סעיף 10, וסעיף 1 ל"חוק מס ערך מוסף, התשל"ו-1975".

(4) סעיף 3 ל"חוק החברות, התשנ"ט-1999" (ראה להלן - הפניית המערכת).
 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il